Mɛni he je nɛ e sa kaa waa sɔle?
Yehowa suɔ nɛ waa je wa tsui mi faa nɛ waa kɛ lɛ nɛ sɛɛ wa haomihi a he ní be tsuaa be. (Luka 18:1-7) E buɔ wɔ tue, ejakaa e suɔ wɔ. Yehowa nitsɛ ngɛ wɔ dee kaa waa sɔle ha lɛ. Ke jã a, lɛɛ mɛni he je nɛ wa sɔɛle ha lɛ mɔ?
Pi kaa wa sɔleɔ kɛ biɔ Yehowa nɔ́ ko kɛkɛ, mohu ɔ, ke wa sɔleɔ ɔ haa lɛ ɔ, e haa nɛ huɛ bɔmi gbagbanii hii waa kɛ lɛ wa kpɛti. (La 8:3, 4) Ke waa kɛ Yehowa pɔɔ ní sɛɛmi ɔ, e ba peeɔ wa huɛ nɛ nyu bi ngɛ waa kɛ lɛ wa kpɛti.
Mɛni blɔ nɔ e sa kaa waa gu kɛ sɔle?
Mawu sume kaa ke wa ngɛ sɔlee ɔ, waa tĩ munyu ko nɛ wa kase kɛ wo wa yi mi ɔ mi, aloo wa ha nɛ nihi nɛ a le kaa wa nya mi tsɔ. Wa maa da si kɛ sɔle jio, wa maa hi si jio, wa ma kpla hu si jio, lɔ ɔ he hia we Mawu. Yehowa ngɛ hlae nɛ waa sɔle kɛ je wa tsui mi tɔɔ. (Mateo 6:7) Kaa nɔ hyɛmi nɔ́ ɔ, ngɛ blema Israel ɔ, Hana sɔle ngɛ nyagba ko nɛ́ e kɛ ngɛ kpee ngɛ e weku ɔ mi ɔ he. Benɛ e ná e nyagba a nya tsaba a, e bua jɔ, nɛ e je e tsui mi nɛ e sɔle ha Mawu.
Moo hyɛ he blɔ nɛ se be nɛ wa ná kaa wa ma nyɛ maa sɔle kɛ ha wa Bɔlɔ ɔ ngɛ wa nyagbahi a he! Wa ma nyɛ ma je e yi, nɛ waa na lɛ si ngɛ níhi nɛ e ngɛ pee ha wɔ ɔ hu a he. Ngɛ anɔkuale mi ɔ, e sɛ nɛ waa ngɔ he blɔ nɛ wa ná nɛ ɔ kɛ fiɛ kulaa.